CELEX: 62011CA0487
Language: ro
Date: 2012-09-06 00:00:00
Title: Cauza C-487/11: Hotărârea Curții (Camera a doua) din 6 septembrie 2012 (cerere de pronunțare a unei hotărâri preliminare formulată de Administratīvā rajona tiesa — Letonia) — Laimonis Treimanis/Valsts ieņēmumu dienests [Regulamentul (CEE) nr. 918/83 — Articolul 1 alineatul (2) litera (c), articolul 2 și articolul 7 alineatul (1) — Scutire de la plata taxelor la importul de bunuri personale — Noțiunea „proprietate destinată necesităților casnice” — Autovehicul importat pe teritoriul Uniunii — Vehicul utilizat de un membru al familiei proprietarului care a efectuat importul]

27.10.2012   
            
            
               RO
            
            
               Jurnalul Oficial al Uniunii Europene
            
            
               C 331/11
            
         
      Hotărârea Curții (Camera a doua) din 6 septembrie 2012 (cerere de pronunțare a unei hotărâri preliminare formulată de Administratīvā rajona tiesa — Letonia) — Laimonis Treimanis/Valsts ieņēmumu dienests
      (Cauza C-487/11) (1)
      
      (Regulamentul (CEE) nr. 918/83 - Articolul 1 alineatul (2) litera (c), articolul 2 și articolul 7 alineatul (1) - Scutire de la plata taxelor la importul de bunuri personale - Noțiunea „proprietate destinată necesităților casnice” - Autovehicul importat pe teritoriul Uniunii - Vehicul utilizat de un membru al familiei proprietarului care a efectuat importul)
      (2012/C 331/17)
      Limba de procedură: letona
      
         Instanța de trimitere
      
      Administratīvā rajona tiesa
      
         Părțile din acțiunea principală
      
      
         Reclamant: Laimonis Treimanis
      
         Pârâtă: Valsts ieņēmumu dienests
      
         Obiectul
      
      Cerere de pronunțare a unei hotărâri preliminare — Administratīvā rajona tiesa Rīgas tiesu nams — Interpretarea articolului 7 alineatul (1) din Regulamentul (CEE) nr. 918/83 al Consiliului din 28 martie 1983 privind instituirea unui regim comunitar de scutiri de drepturi vamale (JO L 105, p. 1, Ediție specială, 02/vol. 2, pag. 126) — Scutire de taxe la importul de bunuri personale — Noțiunea „casnice” — Vehicul automobil care a fost utilizat pentru necesitățile casnice într-un stat terț — Importul respectivului vehicul de către proprietarul său, care are reședința principală în statul terț, într-un stat membru al Uniunii Europene, în vederea utilizării acestuia cu titlu gratuit de către un membru al familiei proprietarului care și-a transferat reședința în respectivul stat membru după ce a făcut parte din aceeași gospodărie cu proprietarul înainte de importul vehiculului
      
         Dispozitivul
      
      Articolul 2 și articolul 7 alineatul (1) Regulamentul (CEE) nr. 918/83 al Consiliului din 28 martie 1983 privind instituirea unui regim comunitar de scutiri de drepturi vamale trebuie interpretate în sensul că un autovehicul de uz personal importat dintr-un stat terț pe teritoriul vamal al Uniunii Europene poate fi importat cu scutire de la plata taxelor la import cu condiția ca importatorul să își fi mutat efectiv reședința obișnuită pe teritoriul vamal al Uniunii Europene, aspect care trebuie verificat de instanța națională. Autoturismul utilizat cu titlu gratuit de un membru al familiei acestui importator, și anume de o persoană care locuiește sub același acoperiș cu importatorul sau care se află în principal în întreținerea acestuia, aspect care trebuie verificat de instanța națională, este considerat destinat necesităților casnice ale importatorului și această utilizare nu determină pierderea beneficiului scutirii menționate.
      
         (1)  JO C 347, 26.11.2011.